Dagsorden til bestyrelsesmøde

3F huset, Præstegårdsvej 2, Hedensted

**Torsdag den 23.5. kl. 19.00 – 21.00**

*Møde nr. 140*

       Dagsorden                                                Beslutning                                 Ansvarlig

|  |  |  |  |
| --- | --- | --- | --- |
| 1 | **Velkomst og registrering af mødedeltagere.**  **Godkendelse af dagsorden.**  **Valg af referent.** | Til stede: Louise (mødeleder), Gitte, Ole, Mihai, Inga og lidt forsinket Bent.  Dagsorden godkendt.  Inga referent. | Louise |
| 2 | **Godkendelse af referat fra bestyrelsesmødet 17.4.2024** | Referatet godkendt. | alle |
| 3A | **Politisk samtale med medlem af kommunalbestyrelsen** | Ingen er til stede |  |
| 3B | **Politisk samtale med Lone Dybdal fra Regionsrådet**  **Nyt fra Regionsbestyrelsen (møde 22.5.)** | Afbud fra Lone.  Louise orienterede fra regions-bestyrelsens møde aftenen før (d. 22-05). Bl.a. om tilfredsstillende kampagne for Niels Fuglsang. Forslag om sommerstævne i den vestlige del af regionen og så i den østlige del næste år. Evaluering af det afholdte repræsentantskabsmøde – det var dyrt at være i Kjellerup. Lovændringer til kongressen. Der ventes på udspil fra sundhedsstrukturområdet om regionernes fremtid. | Lone/ Louise |
| 3C | **Nyt fra DSU** | Afbud fra Lenea | Lenea |
|  | **Arrangementer.**  **Maj:**  Evaluering af:   * 25.4. Besøg på Palsgaard * 27.4. Tur til Christiansborg * 1. maj arrangement? * 3. maj. Valgkampagne med Niels Fuglsang i Tørring. * 4.5. Politisk lørdagscafé i Hedensted   **Kommende arrangementer:**  Folkemøde den 25.5.  Nyt fra planlægningsgruppen (Inga)  **Juni:**  9.6. EP-valg.   * Valgkampagne * Ophængning af plakater * Uddeling af foldere * Valgstyrere / valgtilforordnede * Andre tiltag. | Besøg på Palsgaard gik OK – fra det høje tårn kan man se pylonerne på Storebælt.  Også OK mht. samarbejdet med Horsens om turen til Christiansborg – dog havde chaufføren problemer med at køre i København. Louise kunne godt tænke sig mere tid til at se Christiansborg – fx gobelinerne.  1. maj på terrassen ved Sognegården gik fint – godt at alle de røde partier var gået sammen og godt med indlæg fra 3F.  Stedet på torvet OK og Niels delte foldere og gajoler ud. Kun meget få medlemmer var mødt op, (Dorrit og Thyge samt Louise og Inga),  .  Til Politisk lørdagscafe var fire deltagere (Ole, Mihai og Inga fra bestyrelsen samt byrådsmedlem Finn Abrahamsen). Vi vil gerne give det endnu en chance efter sommerferien og Mihai vil forsøge at inddrage medlemmer hjemmefra ved at de kan koble sig på digitalt.  Folkemødet d. 25-05-2024 er i skrivende stund gennemført OK. Godt at vi kan samarbejde med de øvrige partier om sagen.  Problemer med at få plakater op i Hedensted og Tørring. Bent tager kontakt til Niels Fuglsangs kampagneleder Daniel om mulig hjælp.  Status for valgtilforordnede blev gennemgået – i skrivende stund (27-05) mangler vi kun en i Ølholm (afbud pga. operation)  Uddeling af foldere – Gitte koordinerer Juelsminde – Inga skriver ud til medlemmerne og forsøger at få aftaler for resten af kommunen. | Alle |
| 5 | **Valg af folketingskandidat**  Proces?  Herunder tilbud fra Thomas Monberg om at deltage i vores bestyrelsesmøder. | Bent har talt med partikontoret og pt har vi ingen folketingskandidat. Han vil skrive ud til medlemmerne om processen mht. at finde en ny kandidat – herunder om en ekstraordinær generalforsamling efter sommerferien.  (Mail til medlemmer er sendt 25-05) | Bent |
| 6 | **Samarbejdet med S-gruppen.**  Gensidig forventningsafstemning. Taler vi nogle gange forbi hinanden? | Vi er blevet godt orienteret af de byrådsmedlemmer, vi har haft besøg af og der er OK samarbejde ved deltagelse i gruppemøder. Diskussion om det ønskelige i, at byrådsmedlemmerne deltog mere aktivt i de tiltag bestyrelsen forsøger sig med for at få flere medlemmer. | Louise |
| 7 | **Gruppemøde den 27.5.**  Deltagere fra bestyrelsen?  **Bent +** | Louise deltager i gruppemødet d. 27.05 sammen med Bent. | Bent |
| 8 | **Kongres i Aalborg**  Lørdag den 14.9. til søndag den 15.9.  Tilmelding af delegerede fra 30.5. – senest den 4. august.  Delegerede: Bent, Louise,?,? | Beslutning om at Bent, Louise, Gitte og Inga deltager i kongressen.  Bent foretager tilmelding. | Bent |
| 9 | **Bordet rundt.**  Campingvognen sælges. | Campingvognen er solgt for 1000 kr. Vi skal have købt en rød pavillon –let at transportere og slå op. Bent vil undersøge sagen. | Alle |
| 10 | **Evt.** | Diskussion af adgangsforhold rundt om Bjørnsknude. |  |

13.05.2024

Louise og Bent Referat skrevet af Inga 27-05-2024